มาสเตอร์การ์ดจับมือไดนามิก ยีลด์ เปิดตัว Element app ตอบโจทย์ลูกค้ารายบุคคล
มาสเตอร์การ์ดจับมือไดนามิก ยีลด์ เสริมแกร่ง เปิดตัว Element app ตอบโจทย์ลูกค้ารายบุคคล โดยเชื่อม Experience OS โมเดลการตลาด ซึ่งรวบรวมอินไซต์และพฤติกรรมการใช้จ่ายของผู้บริโภค สามารถวิเคราะห์และคาดการณ์ล่วงหน้า
13 เม.ย. 2566

ไดนามิก ยีลด์ (Dynamic Yield) บริษัทในเครือของมาสเตอร์การ์ด เปิดตัวแอปพลิเคชันใหม่สำหรับลูกค้าของมาสเตอร์การ์ดในชื่อ Element ซึ่งทำงานเชื่อมต่อกับระบบปฏิบัติการ Experience  OS ของไดนามิก ยีลด์ เมื่อความต้องการในบริการแบบเฉพาะบุคคล หรือ Personalization ของผู้บริโภคมีการเติบโตอย่างต่อเนื่อง
ทั้งนี้ด้วย แบรนด์ต่าง ๆ จำเป็นต้องสร้างความแตกต่างเพื่อมอบประสบการณ์ที่ตอบโจทย์ความต้องการของลูกค้าให้ดียิ่งขึ้น มาสเตอร์การ์ดจึงนำเสนอโมเดลการวิเคราะห์และคาดการณ์ล่วงหน้าเพื่อช่วยให้ลูกค้าในทุกกลุ่มธุรกิจทั้งค้าปลีก แบรนด์สินค้าและบริการ ธนาคาร และอื่น ๆ สามารถนำเสนอบริการที่ตรงตามความต้องการของลูกค้าเฉพาะราย ผ่านแพลตฟอร์มดิจิทัลได้ในทุกช่องทาง 
สำหรับ Dynamic Yield เป็นบริษัทในเครือของ Mastercard ที่คอยช่วยสนับสนุนธุรกิจในหลากหลายอุตสาหกรรม เพื่อส่งมอบประสบการณ์ที่มีความเฉพาะตัวพร้อมสร้างประโยชน์สูงสุดได้อย่างเหมาะสมให้แก่ลูกค้า ผ่านช่องทางดิจิทัล โดยไม่ว่าจะเป็นนักการตลาด ผู้จัดการผลิตภัณฑ์ นักพัฒนาโปรแกรม และทีมดิจิทัล ต่างก็สามารถเชื่อมโยง content เข้ากับผลิตภัณฑ์ เพื่อสร้างข้อเสนอสุดพิเศษให้กับลูกค้าแต่ละราย พร้อมสร้างความผูกพันต่อลูกค้าของพวกเขาด้วยโปรแกรม Experience OS ของ Dynamic Yieldนางสาวราช เซชาดรี ประธานคณะกรรมการบริหารของธุรกิจ Data &amp; Services มาสเตอร์การ์ด กล่าวว่า มาสเตอร์การ์ด และ ไดนามิก ยีลด์ ร่วมมือกันเพื่อทำให้การออกแบบประสบการณ์เฉพาะบุคคล ซึ่งขับเคลื่อนด้วยข้อมูลอินไซต์มีประสิทธิภาพมากยิ่งขึ้น
สำหรับนวัตกรรมจากความร่วมมือในครั้งนี้ นับเป็นก้าวสำคัญที่ทำให้มาสเตอร์การ์ดสนับสนุนให้ลูกค้ากลุ่มธุรกิจ สามารถตัดสินใจอย่างมีประสิทธิภาพและได้รับผลลัพธ์ที่ดีกว่า อีกทั้งยังแสดงให้เห็นถึงศักยภาพและผลลัพธ์เชิงบวกจากการบริการของเราอีกด้วย
นอกจากนี้ในช่วง 2-3 ปีที่ผ่านมา ผู้บริโภคมีพฤติกรรมที่เปลี่ยนแปลงไปอย่างรวดเร็ว มีความต้องการที่เฉพาะตัวมากขึ้นและมีความปรารถนาที่จะใช้ชีวิตอย่างมีความหมายมากขึ้นแบบที่ไม่เคยเป็นมาก่อน ซึ่งมีข้อมูลจากงานวิจัยของ McKinsey ระบุว่าผู้บริโภค 71% คาดหวังว่าธุรกิจต่าง ๆ จะสามารถสร้างปฏิสัมพันธ์ที่สอดคล้องกับความความต้องการและความสนใจของแต่ละบุคคลได้
ขณะที่ผู้บริโภคกว่า 76% รู้สึกไม่พอใจหากได้รับการบริการที่ไม่ตรงกับความต้องการ โดยบริษัทต่าง ๆ  ก็สังเกตเห็นความสำคัญในเรื่องนี้ด้วยเช่นกัน โดย 98% ขององค์กรธุรกิจเชื่อมั่นในประโยชน์ของการตลาดแบบ Personalization และวางแผนที่จะลงทุนในเรื่องนี้ต่อไป
Element app จะเชื่อมโยงบริการต่าง ๆ ของมาสเตอร์การ์ดที่ลูกค้าเลือกภายใน Experience OS  ซึ่งเป็นระบบปฏิบัติการของบริษัทที่จะคอยช่วยจัดระเบียบแอปพลิเคชัน ซึ่งอยู่ใน framework หลักที่มีรูปแบบโมดูลาร์และสามารถปรับแต่งได้ตามต้องการ
ด้วยวิธีการแบบรวมศูนย์นี้ จะช่วยให้ลูกค้าของมาสเตอร์การ์ดสามารถออกแบบโปรแกรม โดยผสานความสามารถของ ไดนามิก ยีลด์ และ มาสเตอร์การ์ด เพื่อตอบสนองความต้องการเฉพาะบุคคล ที่เปลี่ยนแปลงไปในอนาคตได้อย่างมีประสิทธิภาพมากยิ่งขึ้นอย่างไรก็ตาม จากความสามารถของ Element app นั้น ลูกค้าที่เป็นสมาชิกจะได้รับประโยชน์ในหลายด้าน ได้แก่ 

เข้าถึงกลุ่มเป้าหมายใหม่โดยใช้ข้อมูลเชิงลึกด้านการใช้จ่ายตามพื้นที่ซึ่งรวบรวมมาจากข้อมูลการทำธุรกรรมแบบไม่ระบุชื่อ
ใช้เทคนิคการคาดการณ์ของมาสเตอร์การ์ด เพื่อช่วยในการออกแบบข้อเสนอ ผลิตภัณฑ์ และเนื้อหาที่เหมาะสมสำหรับผู้ถือบัตร ผ่านทางแพลตฟอร์มธนาคารส่วนบุคคล
ใช้ Mastercard SpendingPulse™ เพื่อให้ทราบถึงแนวโน้มการใช้จ่ายในระดับภูมิภาคและจำแนกตัวชี้วัดของเศรษฐกิจระดับมหภาคของธุรกิจค้าปลีก ตลอดจนเสริมศักยภาพของการให้บริการแบบ Personalization ในระดับท้องถิ่น
จำแนกความสัมพันธ์ของผลิตภัณฑ์ พื้นที่ และคุณลักษณะของผลิตภัณฑ์ด้วย Market Basket Analyzer และใช้ข้อมูลเชิงลึกเหล่านี้ในการออกแบบบริการแบบ Personalization อย่างชาญฉลาด

การนำข้อมูลเชิงลึกจากอีโคซิสเต็มบริการของมาสเตอร์การ์ดมาสู่ Experience OS คือจุดเปลี่ยนที่สำคัญมาก นับตั้งแต่บริการทางการเงินมาสู่ธุรกิจร้านอาหารประเภทจานด่วน (QSR) ไปจนถึงธุรกิจค้าปลีก ซึ่งวันนี้บริษัทต่าง ๆ สามารถสร้างประสบการณ์การให้บริการแบบ Hyper-personalize แก่ลูกค้าในรูปแบบที่ต่างไปจากเดิมโดยสิ้นเชิง จากการเปิดเผยของโอริ บาวเออร์ ประธานเจ้าหน้าที่บริหารของ ไดนามิก ยีลด์
“เมื่อพิจารณาจากการใช้จ่ายของลูกค้าในกลุ่มผลิตภัณฑ์หนึ่ง คุณจะสามารถวิเคราะห์ได้ว่า พฤติกรรมการใช้จ่ายในสินค้าประเภทนี้จะขับเคลื่อนไปสู่การใช้งานสินค้าประเภทอื่น ๆ ได้อย่างไร หลังจากนั้น จึงนำเสนอการบริการหรือสินค้าอื่น ๆ ที่เหมาะสมกับแต่ละบุคคลผ่านช่องทางออนไลน์หรือ in-app โดยอาศัยข้อมูลเชิงลึกเหล่านั้น ซึ่งกระบวนการนี้ยังสามารถนำไปใช้ได้ในธุรกิจทุกประเภท”
ทั้งนี้มาสเตอร์การ์ดได้ควบรวมกิจการของไดนามิก ยีลด์ เมื่อปี 2565 เพื่อเสริมสร้างให้การบริการที่ผู้บริโภคมีส่วนร่วมและเกิดความภักดีต่อแบรนด์มากขึ้น ซึ่งจะช่วยให้แบรนด์ธุรกิจต่าง ๆ สามารถส่งมอบประสบการณ์การบริการที่มีประสิทธิภาพและน่าเชื่อถือมากขึ้นผ่านช่องทางต่าง ๆ โดยชุด Element ในแอปพลิเคชันและบริการเสริมของมาสเตอร์การ์ดพร้อมให้บริการสำหรับลูกค้าทุกท่านใน Experience OS ซึ่งฟังก์ชันการใช้งานบางรูปแบบอาจแตกต่างกันไปในแต่ละภูมิภาค
โดยมาสเตอร์การ์ด ได้ติดตั้งระบบในการปกป้องความเป็นส่วนตัวลงในทุกผลิตภัณฑ์และบริการ เพื่อให้เป็นไปตามมาตรการการคุ้มครองข้อมูลส่วนบุคคล โดยจะเก็บรวบรวมข้อมูลแบบไม่ระบุตัวตนสำหรับการวิเคราะห์ จัดทำแนวโน้มและข้อมูลเชิงลึก ด้วยมาตรฐานที่เข้มงวดของมาสเตอร์การ์ด เพื่อให้มั่นใจว่าระบบรักษาความปลอดภัยของข้อมูลจะไม่เพียงบังคับใช้ในระบบของมาสเตอร์การ์ดเท่านั้น แต่ยังครอบคลุมถึงคู่ค้าและผู้มีส่วนได้ส่วนเสียทุกฝ่าย